|  |
| --- |
| **ԱՄՓՈՓԱԹԵՐԹ****ԲՆԱԿՉՈՒԹՅԱՆ ՍՈՑԻԱԼԱԿԱՆ ԿԱՄ ՀԱՏՈՒԿ ԽՄԲԵՐԻ ԵՎ ԱՅՆ ՀԻՎԱՆԴՈՒԹՅՈՒՆՆԵՐԻ ՑԱՆԿԵՐԸ, ՈՐՈՆՑ ԴԵՊՔՈՒՄ ԴԵՂԵՐԸ ՇԱՀԱՌՈՒՆԵՐԻՆ ՀԱՏԿԱՑՎՈՒՄ ԵՆ ԴՐԱՆՑ ԱՐԺԵՔԻ ԼՐԻՎ ԿԱՄ ՄԱՍՆԱԿԻ ՓՈԽՀԱՏՈՒՑՄԱՄԲ, ԻՆՉՊԵՍ ՆԱԵՎ ԱՅԴ ԲՆԱԿՉՈՒԹՅԱՆ ՍՈՑԻԱԼԱԿԱՆ ԿԱՄ ՀԱՏՈՒԿ ԽՄԲԵՐԻ ՑԱՆԿՈՒՄ ԸՆԴԳՐԿՎԱԾ ՇԱՀԱՌՈՒՆԵՐԻՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆ ԵՎ ԱՌՈՂՋՈՒԹՅԱՆ ԱՌԱՋՆԱՅԻՆ ՊԱՀՊԱՆՄԱՆ ԾԱՌԱՅՈՒԹՅՈՒՆՆԵՐ ՄԱՏՈՒՑՈՂ ԲԺՇԿԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՄԻՋՈՑՈՎ ԴԵՂԵՐԻ ՀԱՏԿԱՑՄԱՆ ԵՎ ՓՈԽՀԱՏՈՒՑՄԱՆ ԿԱՐԳԸ ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 23-Ի N 1717-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ** |
| **Հ/Հ** | **Առաջարկության հեղինակը, գրության ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
|  | 1 | 2 | 3 | 4 |
| 1. | ՀՀ աշխատանքի եւ սոցիալական հարցերի նախարարություն 12. 02. 2019թ. թիվԶԲ/ԱՄ-1-1/1765-19 գրություն | Դիտողություններ և առաջարկություններ չկան: | Ընդունվել է ի գիտություն: |  |
| 2. | Ֆինանսների նախարարություն2019-02-13 թիվ 01/9-1/2165-19 գրություն | 1. 1.1 Հաշվի առնելով այն հանգամանքը, որ Նախագծով ուժը կորցրած է ճանաչվում ՀՀ կառավարության 2006 թվականի նոյեմբերի 23-ի N 1717-Ն որոշումը և ՀՀ առողջապահության նախարարի 2005 թվականի հունվարի 27-ի N 74-Ն հրամանը՝ առաջարկում ենք Նախագծի նախաբանում հղում կատարել նաև Նորմատիվ իրավական ակտերի մասին օրենքի համապատասխան նորմերին: Նախագծի N 3 հավելվածի 2-րդ գլխի 1-ին կետում, 3-րդ կետում, 17-րդ կետում կարգի բառը անհրաժեշտ է փոխարինել որոշման բառով:
 | 1.1 Ընդունվել է: | 1.1 Նախագծում կատարվել են համապատասխան փոփոխություններ: |
| 1.2 Առաջարկում ենք Նախագծի N 3 հավելվածի 5-րդ կետի առաջին նախադասությունը շարադրել հետևյալ բովանդակությամբ.«Լրիվ կամ մասնակի փոխհատուցմամբ հատկացվող դեղերի ձեռքբերումը ԱԱՊ կազմակերպություններն իրականացնում են գնումների մասին Հայաստանի Հանրապետության օրենսդրությամբ սահմանված կարգով»:  | 1.2 Ընդունվել է: | 1.2 Նախագծում կատարվել են համապատասխան փոփոխություններ: |
|  |  | 1.3 Նախագծով նախատեսվում է N 1 հավելվածում ընդգրկված շահառուների շրջանակի, իսկ N 2 հավելվածով հիվանդությունների ցանկի ընդլայնում, որի հետ կապված լրացուցիչ ծախսերի պահանջը, ըստ Նախագծին կից հիմնավորման, առաջարկվում է իրականացնել ՀՀ 2019 թվականի պետական բյուջեի «Առողջապահություն» բաժնի «Ամբուլատոր-պոլիկլինիկական բժշկական օգնության ծառայություններ» միջոցառման գծով կանխատեսվող տնտեսումների հաշվին:Այդ կապակցությամբ առաջարկում ենք Նախագծի վերաբերյալ ներկայացնել ֆինանսական գնահատական, իսկ Նախագծի նպատակահարմարության հարցը քննարկել՝ հաշվի առնելով ընթացիկ տարվա առաջին կիսամյակի կատարողականի արդյունքները: | 1.3 Ընդունվել է:  | 1.3 Նախագծի հիմնավորման մեջ կատարվել են համապատասխան փոփոխություններ և ավելացվել է ֆինանսական գնահատական: |
| 3. | ՀՀ Մարդու Իրավունքների Պաշտպան2019-02-13 թիվ 01/9-1/2165-19 գրություն

|  |
| --- |
|  |
|  |  |
|  |  |
|  |  |
|  |  |
|  |  |
|  |  |

 | ՀՀ կառավարության 2006 թվականի նոյեմբերի 23-ի N 1717-Ն որոշման Հավելված 2-ով սահմանվում է այն հիվանդությունների ցանկը, որոնց դեպքում դեղերը շահառուներին հատկացվում են դրանց արժեքի լրիվ փոխհատուցմամբ: Միևնույն ժամանակ, Նախագծով առաջարկվում է հիպոֆիզային գաճաճություն ախտանիշի դեպքում պացիենտին անհրաժեշտ, ինչպես նաև վիրուսային հեպատիտ Ց հիվանդության բուժման համար անհրաժեշտ դեղերը ևս ներառել վերոնշյալ ցանկում: Թեև ողջունելի է, որ տվյալ պարագայում անհրաժեշտ դեղերը շահառուներին հատկացվելու են դրանց արժեքի լրիվ փոխհատուցմամբ, այնուամենայնիվ, պարզ չէ, թե կոնկրետ որ դեղերի մասին է խոսքը: Ավելին, գտնում ենք, որ «անհրաժեշտ դեղեր» ձևակերպումը **գործնականում կարող է տարակերպ մեկնաբանվել, ինչը բարդություններ կստեղծի թե՛ այն կիրառողի, թե՛ այն սուբյեկտի համար, ում նկատմամբ նորմը կկիրառվի:****Միաժամանակ, հարկ է նկատել, որ** ՀՀ կառավարության 2006 թվականի նոյեմբերի 23-ի N 1717-Ն որոշման Հավելված 2-ով սահմանված հիվանդությունների դեպքում հստակեցված են լրիվ փոխհատուցմամբ տրամադրվող դեղերը: Հաշվի առնելով վերոգրյալը՝ առաջարկում ենք Նախագծով քննարկել նախատեսվող հիվանդությունների համար անհրաժեշտ դեղերի որոշակիացման հարցը:  |  Ընդունվել է: | Նախագծում կատարվել են համապատասխան փոփոխություններ: |
| 4. | Արդարադատության նախարարության 12.03.2019 թվականի թիվ 01/5043-19 գրություն | 1. Նկատի ունենալով «Նորմատիվ իրավական ակտերի մասին» օրենքի 12-րդ հոդվածի դրույթները նախագծի վերնագիրն անհրաժեշտ է շարադրել հետևյալ խմբագրությամբ՝ «Բնակչության սոցիալական կամ հատուկ խմբերի և այն հիվանդությունների ցանկերը, որոնց դեպքում դեղերը շահառուներին հատկացվում են դրանց արժեքի լրիվ կամ մասնակի փոխհատուցմամբ, ինչպես նաև այդ բնակչության սոցիալական կամ հատուկ խմբերի ցանկում ընդգրկված շահառուներին առողջապահության նախարարության և առողջության առաջնային պահպանման ծառայություններ մատուցող բժշկական կազմակերպությունների միջոցով դեղերի հատկացման և փոխհատուցման կարգը սահմանելու և Հայաստանի Հանրապետության կառավարության 2006 թվականի նոյեմբերի 23-ի N 1717-Ն որոշումն ուժը կորցրած ճանաչելու մասին»:
2. Նախագծի 1-ին կետի 3-րդ ենթակետով հաստատվող N 3 հավելվածի (այսուհետ՝ 3-րդ հավելված) 7-րդ կետի առնչությամբ հարկ է նկատի ունենալ **ՀՀ Սահմանադրության 6-րդ հոդվածի 2-րդ մասի պահանջները` համաձայն որոնց` Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր:** Գտնում ենք, որՍահմանադրության հիշատակված հոդվածի բովանդակությունից ելնելով հավելվածի վկայակոչված կետերով նախատեսվող նախարարի հրամանների դրույթներն անհրաժեշտ է նախատեսել սույն նախագծում: Այդ առումով, անհրաժեշտ է հստակեցնել նշված հրամանի ընդունման իրավական հիմքը:
3. 3-րդ հավելվածի 8-րդ և 9-րդ կետերն անհրաժեշտ է միավորել և շարադրել մեկ կետի տեսքով՝ պայմանավորված բովանդակային ընդհանրությամբ:
4. 3-րդ հավելվածի 20-րդ կետում «18-րդ» թիվն անհրաժեշտ է փոխարինել «19-րդ» թվով, քանի որ այս կետում նշված հաշվետվությունների վերաբերյալ դրույթները նշված են 19-րդ կետում:
5. 3-րդ հավելվածի գլուխների համարակալումն անհրաժեշտ է խմբագրել՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի պահանջները:
 | 1. Առաջարկը ընդունվել է:
2. Առաջարկը չի ընդունվել:

3. Առաջարկը ընդունվել է:1. Առաջարկը ընդունվել է:

5. Առաջարկը ընդունվել է: | 1.Նախագծում կատարվել է համապատասխան փոփոխություն:2.Իրավասությունը սահմանվում է «Դեղերի մասին» ՀՀ օրենքի 8-րդ հոդվածի 2-րս մասով:3.Նախագծում կատարվել է համապատասխան փոփոխություն:4.Նախագծում կատարվել է համապատասխան փոփոխություն:5.Նախագծում կատարվել է համապատասխան փոփոխություն: |
|  | Արսեն Գրիգորյան 25.02.2019 www.e-draft.am | 1.Հարգելի օրինագծի հեղինակներ, զինծառայողները որպես առանձնահատուկ խումբ նշված չեն, իսկ զինծառայողների բժշկական սպասարկման շրջանակներում մի շարք դեղամիջոցներ չեն հատկացվում կամ չեն փոխհատուցվում, խնդրում եմ օրինագծում զինծառայողներին ընդգրկել շսհառուների ցանկում։ | 1.Առաջարկը չի ընդունվել ֆինանսական միջոցների սղության պատճառով: Ներկայումս պետությունը հնարավորություն ունի նախագծում նշված բնակչության սոցիալական կամ հատուկ խմբերին ապահովելու: Հետագայում լրացուցիչ ֆինանսական միջոցների առակայության դեպքում որոշման մեջ կկատարվի համապատասխան փոփոխություն: |  |
|  | Վարչապետի աշխատակազմի սոցիալական հարցերի վարչություն26.11.2018 թիվ 02/14.7/40199-18  | 1.Նախագծով առաջարկվում է ընդլայնել բնակչության այն սոցիալական կամ հատուկ խմբերի ցանկը, որոնցում ընդգրկված շահառուներին դեղերը հատկացվում են դրանց արժեքի լրիվ կամ մասնակի փոխհատուցմամբ: Մասնավորապես, սահմանվում է, որ դեղերը լրիվ փոխհատուցմամբ կհատկացվեն ևս մեկ խմբի՝ ընտանիքի սոցիալական գնահատման համակարգում հաշվառված 30.00-ից բարձր անապահովության միավոր ունեցող ընտանիքների անդամներին, սակայն ֆինանսավորման աղբյուրը առաջիկա տարիների համար բավարար հիմնավորված չէ: | Առաջարկը ընդունվել է, հիմնավորման մեջ ներկայացված է հաշվարկը: |  |
|  |  | 2. Նախագծով առաջարկվող դեղերի հատկացման և փոխհատուցման կարգի (այսուհետ՝ կարգ) 1-ին կետում նշվում է, որ կարգով ենթակա են կարգավորման առողջության առաջնային պահպանման կազմակերպությունների (այսուհետ՝ ԱԱՊ կազմակերպություն) կամ վերջիններիս հետ համագործակցող դեղատան միջոցով դեղերի՝ դրանց արժեքի լրիվ կամ մասնակի փոխհատուցմամբ հատկացնելու հետ կապված հարաբերությունները, մինչդեռ կարգի 20-րդ և 21-րդ կետերով կարգավորումներ են տրվում նաև մասնագիտացված հիվանդանոցների և դիսպանսերների միջոցով դեղերի հատկացման ընթացակարգի հետ կապված հարաբերությունների վերաբերյալ: | Նշված կետերը լրամշակվել են: Նախագծով կարգավորվում են դեղերի հատկացման 2 մեխանիզմներ: 1-ը դեղերը հավելված 2-ի համաձայն շահառուներին հատկացվում են պետության կողմից կենտրոնացված կարգով, այսինքն նախարարության կողմից ձեռք են բերվում և անվճար հատկացվում,իսկ հավելված 1-ով սահմանված շահառուներին հատկացվում է ԱԱՊ-ի կողմից ձեռք բերված միջոցների հաշվին: |  |
|  |  | 3.Նախագծով ներկայացված կարգի 4-րդ կետով տրված կարգավորումն անհասկանալի է և հստակեցման կարիք ունի։ | Առաջարկը ընդունվել է, համարժեք կետը վերախմբագրվել է: |  |
|  |  | 4.Կարգի 5-րդ և 6-րդ կետերն անհրաժեշտ է վերախմբագրել, քանի որ կարգավորվում է միայն ԱԱՊ կազմակերպությունից մինչև 5 կմ շառավղով հեռավորության վրա դեղատան բացակայության դեպքը, իսկ 5 կմ շառավղի սահմաններում դեղատան առկայության դեպքում խնդրի կարգավորումը բացակայում է։ Միաժամանակ, գտնում ենք, որ անհրաժեշտ է նախագծի հիմնավորման մեջ ներկայացնել, թե ինչ հաշվարկների հիման վրա է ընտրվել 5 կմ շառավիղը: | Առաջարկը ընդունվել է` 5 կմ շառավղով հեռավորության վրա դեղատան բացակայության դեպքը կարգավորվել է և նախագծում կատարվել է համապատասխան փոփոխությունը: Ինչ վերաբերվում է հաշվարկին, ապա փաստացի հաշվարկ չկա, հիմք է ընդունվել հիվանդների համար դեղատների հասանելիությունը տարածքային առումով: |  |
|  |  | 5.Գտնում ենք, որ կարգի 7-րդ և 8-րդ կետերն անհրաժեշտ է հստակեցնել 13-րդ կետի համատեքստում, մասնավորապես, թե ինչպես են փոխկապակցվում հանձնարարության պայմանագրով կարգավորվող հարաբերությունները ՀՀ առողջապահության նախարարության և ԱԱՊ կազմակերպությունների միջև կնքվող պետության կողմից երաշխավորված անվճար և արտոնյալ պայմաններով բժշկական օգնության և սպասարկման ծառայությունների մատուցման մասին պայմանագրի հետ։ Միաժամանակ, պարզ չէ հանձնարարության պայմանագրի իրավական հիմքը՝ հաշվի առնելով դեղատնային գործունեության իրականացման համար առկա լիցենզավորման պահանջը: | Նոր նախագծում նշված կետերը բացակայում են: |  |
|  |  | 6.Կարգի 9-րդ կետում սահմանվում է, որ ԱԱՊ կազմակերպության կողմից դեղի դուրս գրումն իրականացվում է ՀՀ առողջապահության նախարարի հրամանով հաստատված ցանկին համապատասխան, սակայն հասկանալի չէ, թե դա ինչ ցանկ է: | Առաջարկը ընդուվել է նախագծում հստակ նշվել է, որ դեղերի ցանկին համապատասխան: |  |
|  |  | 7.Կարգի 11-րդ կետում նշվում է, որ դեղատունը շահառուին կարող է առաջարկել դեղատոմսում նշված համընդհանուր անվանմամբ ավելի թանկ արժողությամբ դեղ՝ լրացուցիչ գումար վճարելու դիմաց: Սակայն «Դեղերի մասին» ՀՀ օրենքի 25-րդ հոդվածի համաձայն «Դեղերը դեղատոմսով դուրս են գրվում ըստ դեղի համընդհանուր անվանման: Դեղատունը դեղ ձեռք բերող անձին պարտավոր է ներկայացնել դեղատանը առկա նույն բաղադրատարրը պարունակող, նույն դեղաչափով և դեղաձևով փոխադարձաբար փոխարինելի բոլոր դեղերի վերաբերյալ սպառիչ տեղեկատվություն, այդ թվում՝ գների մասին` առանց ուղղորդման:»: Ելնելով նշվածից՝ անհրաժեշտ է վերանայել նշված դրույթը՝ բացառելով հակասությունները։ | Նոր նախագծում նշված կետերը բացակայում են: |  |
|  |  | 8.Կարգի 16-րդ և 17-րդ կետերն անհրաժեշտ է վերաշարադրել, քանի որ հասկանալի չէ ընթացակարգի տրամաբանական շարունակությունը՝ ո՞վ է վճարում, ու՞մ է վճարում, ո՞վ է փոխհատուցում և հատկացնում: | Առաջարկը ընդունվել է, նախագծում կատարվել է համապատասխան փոփոխություն: |  |
|  |  | 9.Կարգի 18-րդ կետով առաջարկվում է կարգավորել դեկտեմբեր ամսին հատկացված դեղերի դիմաց փոխհատուցումների հետ կապված հարաբերությունները, ինչից պարզ չէ, թե մյուս ամիսներին կատարվող փոխհատուցումները ինչպես են կարգավորվելու։ | Առաջարկը ընդունվել է, նախագծում կատարվել է համապատասխան փոփոխություն: |  |
|  |  | 10.Կարգի 20-րդ կետում նշվում է, որ «Գնումների մասին» ՀՀ օրենքի համաձայն պետության կողմից կենտրոնացված գնումներով ձեռք բերվող դեղերը հատկացվում են ամբուլատոր-պոլիկլինիկական բժշկական կազմակերպությունների, մասնագիտացված հիվանդանոցներին և դիսպանսերներին` համաձայն բաշխացուցակների, որոնք հաստատվում են առողջապահության նախարարության հրամաններով, սակայն հասկանալի չէ, թե ինչ չափորոշիչների հիման վրա են կազմվելու այդ բաշխացուցակները։ | Հիմք ընդունելով վարչապետի 2018 թվականի հունիսի 11-ի N 728-Լ որոշմամբ հաստատված Հայաստանի Հանրապետության առողջապահության նախարարության կանոնադրության 18-րդ կետի «20» ենթակետը և 11-րդ կետի «10» ենթակետը: |  |
|  |  | 11.Կարգի 21-րդ կետում կարգավորվում է ամբուլատոր-պոլիկլինիկական և դիսպանսերային բժշկական կազմակերպությունների և մասնագիտացված հիվանդանոցների կողմից դեղերի անվճար հատկացման հետ կապված հարաբերությունները, սակայն չի նշվում դեղատան կողմից դեղերի անվճար հատկացման մասին։ | Առաջարկը ընդունվել է, նախագծում կատարվել է համապատասխան փոփոխություն: |  |
|  |  | 12.Գտնում ենք, որ նախագծի 22-րդ կետից հասկանալի չէ, թե ինչ մեխանիզմով է նախատեսվում իրականացնել պետական պատվերի պայմանագրով դեղերի համար սահմանված գումարների շրջանակներում հիվանդներին անվճար կարգով դեղերով ապահովումը, այն դեպքում, եթե պայմանագրով նախատեսված գումարը սպառվի: Պարզ չէ, նաև, թե ինչ ձևաչափ է ենթադրում առողջապահության նախարարության հրահանգը: | Նշված կետը գործում է հազվադեպ դեպքերում: Միաժամանակ, ելնելով այն հանգամանքից, որ առողջապահության նախարարության կողմից գնվող դեղերը ունեն կենսական անհրաժեշտություն և դրանց անընդհատության խախտումը կառաջացնի առողջական լուրջ բարդություններ հիվանդների մոտ, որոնց հետագա բժշկական օգնության և սպասարկաման իրականացումը, ֆինանսական նոր բեռ կհանդիսանա պետության համար: Հիմք ընդունելով, որ գործող գնումների մասին իրավական ակտերով, ԱԱՊ-ն իրավունք ունի օրենքով իրականացնի մեկ անձով գնում, եթե նմանատիպ ապրանքախմբի նախահաշվային գինը չի գերազանցում բազային միավորը, սակայն առողջապահության նախարարությունը չի կարող օգտվել վերոնշյալ օրենքով սահմանված արտոնությունից` գումարների և քանակների ծավալներից ելնելով: |  |
|  |  | 13.Նախագծի հիմնավորման մեջ նշվում է, որ «Նախագծով նախատեսվում է ընդլայնել Հայաստանի Հանրապետության բնակչության պետական առողջապահական ապահովագրության ծածկույթը....»: Հաշվի առնելով, որ նախագծի կարգավորման առարկան բնակչության պետական առողջապահական ապահովագրությունը չէ, անհրաժեշտ է հիմնավորումը վերանայել: | Նոր նախագծում նշված կետերը բացակայում են: |  |
|  |  | 14.Հաշվի առնելով, որ ՀՀ ֆինանսների նախարարությունը ներկայացրել էր մի շարք դիտողություններ, որոնք որոշ դեպքերում մասնակի են իրացված կամ իրացված չեն, առաջարկում ենք նախագիծը ևս մեկ անգամ համաձայնեցնել ՀՀ ֆինանսների նախարարության հետ, ինչպես նաև ապահովել Երևանի քաղաքապետարանի կարծիքը՝ հաշվի առնելով, որ Երևանի քաղաքապետարանի ենթակայությամբ գործում է 31 առողջապահական ընկերություն։ | Ֆինանսների նախարարության կողմից ներկայացված բոլոր առաջարկությունները ընդունվել են և նախագծում կատարվել է համապատասխան փոփոխություն: |  |
| 7 | 1. Շիրակի մարզ

27.02.2019 թիվ 03//01167-2019; 1. Լոռու մարզ

18.02.2019 թիվ 05/104,4,1/01035-2019; 1. Վայոց Ձորի մարզ 18.02.2019 թիվ 05/10,2/0588-2019; Գեղարքունիքի մարզ
2. 18.02.2019 թիվ 02//0930-2019;
3. Կոտայքի մարզ

18.02.2019 թիվ 02/07,1/01120-2019;1. Արագածոտնի մարզ

15.02.2019 թիվ 05/00748-2019;1. Արմավիրի մարզ

13.02.2019 թիվ 05/9/00785-2019;1. Սյունիքի մարզ 12.02.2019 թիվ 05/9/00785-2019
2. Երևանի քաղաքապետարան 25.02.2019 թիվ 5227
 | Դիտողություններ և առաջարկություններ չկան: | Ընդունվել է ի գիտություն: |  |
| 8. | Վարչապետի աշխատակազմ 2019-04-30 թիվ 02/11.2/15045-2019 | Քննարկել նախագծի 3-րդ կետը՝ հաշվի առնելով ՀՀ Սահմանադրության 6-րդ հոդվածի 2-րդ մասի պահանջները` համաձայն որոնց` Սահմանադրության և օրենքների հիման վրա և դրանց իրականացումն ապահովելու նպատակով ՀՀ Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: | Առաջարկը ընդունվել է, համարժեք կետը վերախմբագրվել է: |  |
|  |
|  |  |
|  |  |
|  |  |
|  |  |
|  |  |
|  |  |